KISAH BAHASA BANJAR BUKAN SI PALUI
Nang Maulah Kisah Ilampaltujuh alias Drs. Muhammad Ramlan, MM
Alamat Pal 7 Jl. Pemurus Rt.9 Rw.03 No.3 Komplek Purnama 2 Kertak Hanyar I
Kabupaten Banjar Kalimantan Selatan
HP 081933772009
JUDUL Kisah yang ada ni :
1. Bukah Tukang Ojek;
2. Ami Talanggar Kambing;
3. Masih Sakulah;
4. Sama-sama Bisu;
5. Amalan;
6. Pambarian;
7. Urang Banjar Tulak Kejakarta;
8. Obat Kuat;
9. Salam;
10. Ketua RT;
11. Takajut;
12. Digarak Bini;
13. Mariam;
14. Urang Tuha Bahari;
15. Luang;
16. Pangantutan;
17......
Bukah Tukang Ojek
Jek-jek ujar Utuh mangiyau ke gambut barapa jek ungkusnya, sapuluh ribu haja ujar ojek, unda kada manawar tapi hakunlah jek unda salajur mambawa kipas angin, ayu ha jar ojek, amun nangkaya itu ganii unda maangkatnya, hah... jar tukang ojek pina takajut didalam hati sambil mairingi si Utuh kahiga rumah, malihat kipas angin nang handak diangkat bukah tukang ojek, nang itu kada kipas angin pang tapi gumbaan banih, sambil manggarunum didalam hati.ha..ha..ha...
AMI TALANGGAR KAMBING
Urang arab kabiasaan dikiau urang dibanjar ni ami, mi..mi handak kamana pian pina basapida mutur nih ujar Utuh Halus anu tuh ai handak babacaan disubarang sungai tu nah. uh... jar Utuh. Parahaaaatan asik basapida mutur si ami nih, pas ada manyubarang kambing... tapau si ami nih talanggar kambing taduduk si ami sapida mutur nya tarabah ha pulang, ami ni sangit banar lawan kambing... pas kabalujuran dihiga ada galam, balalu diambil ami galam tadi langsung handak dipangkungnya kambing tadi, pas handak mamangkung kambing tadi basuara kambing tadi miii... miii..miiii.. , takajut ami tadi kanapa kambing ni tahu lawan ngaranku jar ami... langsung tadiam... lalu kada jadi ai ami mamangkung kambing tadi. untung bing ai ikam tahu ngaran unda, jaka kada mati tipang kupangkung jar ami dalam hati sambil mambujurakan sapida muturnya. he..he..he..
MASIH SAKULAH
SAMA-SAMA BISU
Ikam tahulah din bila abahnya to bisu dan mamanya jua bisu pasti anaknya umpat bisu ujar Utuh, kada ujar Udin Sedunia sualnya ada haja Abahnya Bisu dan Mamanya Bisu anaknya normal haja. Itu jar ikam din ai imbah pang anaknya umpat siapa yu.. unda batakun jar utuh, umpat tetangga, tetangga pulang kada hakun, pasti dah umpat abah dan mamanya nang bisu he... he... mung kaya ini mati unda jar udin.
AMALAN
Urang makan pisang tu kada kawa diamalakan tiap hari jar Utuh, takajut udin...
padahal pisang tu buah yang segar baik banar dimakan tiap hari apalagi habis makan, pas tu gasan cuci mulutnya jar udin. tatap ai makan pisang tu kada kawa diamalakan jar utuh lawan udin, makin bingung ai si udin ti, jadi jar utuh amun makan pisang tu diamalakan Tuhan pulang bingung. Makan pisang 33 x, nang kawa diamalakan tu subhanalla, alhamdulillah, Allahuakbar dll. tu din .. ai .. jangan makan pisang..33x he..he...
PAMBARIAN
Unda malihat udin sedunia. bila tulak kaluar daerah misalnya ka Jakarta, Surabaya, Bali dan daerah lain, pasti mambawa duit ribuan banyak banar, kadang-kadang sampai 300 ribuan, unda rasa bingung jua pang jar utuh. lalu utuh manakuni lawan udin. Din..din... kanapa bila ikam kaluar daerah pasti banyak mambawa duit ribuan gasan apa din...., gasan mambari kakanakan nang minta dijalanan.. mai pina darmawan banar ikan ni din..., unda lihat dibanjar kada bisa mambari kakanakan apalagi urang minta sadakah, kanapa garang din jadi kaya itu. Nyawa tahulah tuh... jadi unda mambari kakanakan tu..., kalu ai.. ada anakku nang jadi....jar udin sualnya bila kita kada taungkusi anak badusa tuh ai, ihhhhh kanapa kaya itu din... sakalinya si udin ni banyak mahambur banyu.... jadi takutan kalu ada nang jadi anak he..he...
URANG BANJAR TULAK KA JAKARTA
Kaina lah bila di Jakarta jangan bapandir kaya dibanjar, supan kita ujar Udin sedunia mamadahi Abdullah, imbahpang kaya apa tih kalu kita dijakarta kaina, nah kabiasaan kita dibanjar bila bapandir ujungnya pasti tabuat LAH misalnya unda handak bulik LAH, amun dijakarta urang bapandir pasti ujungnya batambah DONG misalnya nanti dong aku menyusul, jadi bila kita di jakarta LAH nya diganti lawan DONG' oke jar abdullah. Singkat cerita sampailah Udin dan Abdullah dijakarta. Parahatan bajalanan dijakarta, pas Abdullah ini dicupit urang, marasa kacupitan lalu balapor lawan polisi. langsung ditakuni polisi siapa nama, ngarannya Abdullah, lalu manyahuti Abdudong (karena lah digantinya dengan dong), apa pekerjaan Abdullah ni masih sekolah, lalu manyahuti sekodong. polisi ni binggung pekerjaan sekodong.... he..he.. harus sekolah.
Jar H. Ikup lawan H. Ikas munhandak kuat main dua bini ada ay ... resepnya... tahan lawaslah jada H. Ikas .. tahan dua jam..., hah.. takajut H. Ikas .. padahi pang..jar H. Ikas.Nyaman banar resepnya.... bilungka sabiji lawan kratingdaeng sabutul...., itu hajalah kup... iih jar ikas.. malam esok H. Ikas mancubaii... sakalinya kada kuat jua.... balalu bapadah lawan H. Ikas... kas..kas... aku samalam mancuba resep nyawa itu tatap ha nang kaya biasa. jar nyawa samalam tahan lawas..., kayaapa garang mamakainya....jar ikup..., bulungka tu unda parut lalu unda campur lawan kratingdaeng.... ohhhhh salah jar ikup...., nang bujur... kratingdaeng diminum.. bilungkanya dimasuk akan...., ohhhhh....jar ikas mun kaya itu tahan 3 jam....he..he...
SALAM
Guru-guru umpat batakun pang.... apa tuh... anu guru ai ... bila ada urang mambari salam .... wajiblah kita menyahuti..... wajib tuh ai...., umay lah kada tasalah lah pian guru....itu ada hadist ya tuh ai.... jadi wajib menyahuti..... salah guru ai... harusnya manyahuti Muallaikum salam. ho.....ho... mahalabio kah... ikam ..tuh niii.
KETUA RT
Kabalujuran si Alan tapilih jadi RT, langsung bapidato. Assalamualaikum Wr.Wb
yth Bapak Camat Utuh halus, beserta bu tuh halus
yth Bapak Lurah Gajali beserta bu jal.
beserta para masyarakat pendukung unda yang berbahagia....
Kita sekarang sudah mengalami perubahan dari para generasi-generasi yang sudah beberapa diminsi... saya bukan mempropokasi atauwa sabotasi dijaman reformasi yang sangat sensasi dalam situasi dan kondisi dan tidak ingin membuat oposisi dan komposisi beberapa organisasi atauwa aliansi saya hanya menginstruksi supaya para kolosi dan korupsi supaya segera di likuidasi dan direpormasi sekarang mari kita renovasi atauwa reboisasi yang sudah basi-basi ... umai harat banar pa RT bapidato jar masyarakat barati kada tasalah kita mamilih sidin... pinanya pakai SI tarus pang diujungnya.. Para Ketua Praksi-praksi yang selalu berdasi...dan duduk dikursi, tolong perjuangkan rakyat punya aspirasi jangan kami diintimidasi, mari kita berdiskusi untuk mencari solusi jangan cuma basa-basi, apalagi kalau sampai manipulasi kami berkoalisi lawan akmad kusasi akan berambisi mengawasi dan menghabisi bila diculasi gargaji wasi kami gayat digusi... dan kami habisi sampai.... tadangkak diwisi.. he...he... sekian sekaligus permisi.langsung baampikan urang.... mantap...
TAKAJUT
Ujar guru dimana haja kita batamu lawan kawan sebaiknya Basalamualaikum, apalagi handak naik karumah urang ujar utuh lawan udin, nyata haja jangan lawan nang hidup lawan nag mati gin kita baasalamualaikum jua umpamanya kita ziarah kakubur baasalamualaikum ya ahli kubur jar udin manambahakan, ayyyy... kaya itulah lah..... siapa yang manyahuti.... nang didalam kubur... tambah bingung utuh..urangnya panakutan banar pang...jadituh ai.... ada guru... datang kakubur.... baasalamualaikum.... mualaikum jar didalam kubur...takajut guru... siapa ikam ... ulun tukang tabuk kubur... sambil bakaluar pada tabukan. he..he...
DIGARAK BINI
Sangit banar unda lawan bini jar si alan bapandir lawan kawannya, kanapa garang jadi nyawa sangit lawan bini.... kisahnya nah pas... unda lagi guring tamimpi baulanja nukar ruku sabungkus duitnya harga ratusan, waktu urang handak maunjuk angsulannya.. pas digarak bini... jadi kada sampat taambil angsulannya...kasal banar unda lawan bini napang digarak...maka parahatan kada sing duitan ha pulang..., lalu unda guring pulang sakalinya kada mau lagi tamimpi maambil angsulannya... dasar sialan...he..he...
MARIAM
Si Utuh handak mangarani anaknya .... lalu tulak katuan guru..., guru-guru.. ulun handak batakun lawan sampian, bini ulun hanyar baranak bibinian sudah tiga hari balum ada ngarannya, kira.. kira siapa ngarannya guru nang baik..., lalu guru bapajam.....langsung basuara MARIAM ngaran anak ikam tu nang baik, hah.... takajut si utuh.... kada kaganalan lah guru...., kaya apa kalu PISTOL haja ngaran anak ulun tu guru..... tasarah ikam ai BOM kah kada papa jua jar tuan guru pina sangit. he..he..
URANG TUHA BAHARI
Urang tuha bahari tu pintar-pintar jar Alan lawan amat,.. apa pintarnya jar amat, Maulah kata-kata misalnya BENDAHARA terbagi dua kata BENDA dan HARA, artinya bila jadi bendahara inya maharagu Benda yang hara... makanya bila maungkuti duit urang hati ni hara banar kalu pina hilang...., PANITIA terbagi dua kata PANAT lawan TIA, Panat artinya lapah (cape) sedangkan Tia artinya Kalu, jadi bila kita jadi Panatia kadada duitnya manjadi Panat tia (lapah kalu),ada lagi mat ai.... apa nya lan.... DAMI (bahasa hulu sungai tu MANDAI) singakatannya Daging Miskin, ada jua Terima Kasih artinya Terima dahulu baru Kasih (mambari) he..he... jangan imbah manarima SK dll langsung terima kasih bujuran (kada mambari apa-apa), itu ngarannya kada Terima - Kasih.
LUANG
Urang hidup to pasti mancari luang jar si alan, hah.. jar udin...., nah lah mulai dari balum jadi ikam ni... din ai, abah ikam tu pasti mancari luang gasan baulah ikam tu, pas handak lahir ikam pulang mancari luang jua, tamasuk bidan mancari luang pulang, handak turun pada rumah mancari luang/pintu, handak makan mancari luang, handak bahira mancari luang, pas mati mancari luang pulang. nah ya kalu din...he...he...
Ilam pal tujuh lagi halus
PANGANTUTAN
Mun ikam ni kup ai.... kesehatan 10 pang, tapi ahklak 5 jar ikas.... kanapa tih.... sualnya ikam pangantutan... bila bakantut ikam tungging akan lawan kawan.... lalu kabauan kawan...., tapi ada jua pang nang kada mancium... jar ikas.... itu ngarannya tataguk kas.. ai...., mun aku kup aiiiii kantutnya kada papa pang cuba baunya nah..... apalagi bila ikam bakantut kada sing bunyian... tu tacirit he..he... jadi bila pangantutan ni nyata kad mau sakit parut... jadi kesehatan 10..., cuma bakantutnya nyaring banar ... lawan kawan kabauan jadi ahklak dapat 5 kada supan jar urang tu..
bjn_Latn bjn_Latn bjn_Latn bjn_Latn yue_Hant bjn_Latn bjn_Latn bjn_Latn bjn_Latn wol_Latn zsm_Latn min_Latn bjn_Latn ind_Latn zsm_Latn ind_Latn bjn_Latn bjn_Latn luo_Latn bjn_Latn bjn_Latn ind_Latn unk bjn_Latn bjn_Latn bjn_Latn bjn_Latn bjn_Latn wol_Latn bjn_Latn zsm_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn zsm_Latn bjn_Latn ind_Latn bjn_Latn bjn_Latn ind_Latn ind_Latn ind_Latn bjn_Latn bjn_Latn bjn_Latn bjn_Latn luo_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn